
ประกาศกรมพัฒนาธุรกิจการค้า
เรื่อง แก้ไขเลขทะเบียนนิติบุคคล
_________________________________________
ด้วยปรากฏว่ามีเลขทะเบียนนิติบุคคล จำนวน ๑๓๘ ราย ที่กรมพัฒนาธุรกิจการค้าออกให้เมื่อครั้งจดทะเบียนจัดตั้งนิติบุคคล ตรงกับเลขประจำตัวบุคคลที่ไม่มีสัญชาติไทยซึ่งออกโดยกรมการปกครองกระทรวงมหาดไทย
เพื่อมิให้เลขทะเบียนนิติบุคคลดังกล่าวตรงกับเลขประจำตัวบุคคลที่ไม่มีสัญชาติไทยอันจะทำให้ความสับสนขึ้นได้ กรมพัฒนาธุรกิจการค้าจึงได้กำหนดเลขทะเบียนนิติบุคคล จำนวน ๑๓๘ รายใหม่ โดยดำเนินการตามหลักเกณฑ์และวิธีการกำหนดเลขทะเบียนหนังสือบริคณห์สนธิ ห้างหุ้นส่วนจดทะเบียน บริษัทจำกัด บริษัทมหาชนจำกัด หอการค้า สมาคมการค้า และนิติบุคคลที่ตั้งขึ้นตามกฎหมายต่างประเทศที่ต้องปฏิบัติตามพระราชบัญญัติการประกอบธุรกิจต่างด้าว พ.ศ. ๒๕๔๒ รายละเอียดปรากฏตามบัญชีแนบท้ายประกาศกรมพัฒนาธุรกิจการค้า เรื่อง แก้ไขเลขทะเบียนนิติบุคคล
จึงขอประกาศให้ทราบทั่วกัน
ประกาศ ณ วันที่ ๑๕ กรกฎาคม พ.ศ. ๒๕๕๙
ผ่องพรรณ เจียรวิริยะพันธ์
อธิบดีกรมพัฒนาธุรกิจการค้า

